24.02.2021

Comunicat de presă

**Raport de activitate ANFP: *173.655 de funcţii publice la data de 31decembrie 2020***

Agenţia Naţională a Funcţionarilor Publici a dat publicităţii raportul de activitate pentru anul 2020. Acesta oferă o imagine de ansamblu asupra principalelor realizări ale instituţiei şi prezintă cele mai importante noutăți apărute în anul 2020 în ceea ce privește sistemul funcţiei publice și organizarea internă a Agenţiei.

Aflăm din raportul ANFP **că numărul total de funcţii publice, la data de 31.12.2020,** era de ***173.655***, din care: ***133.067*** funcții publice ocupate; ***4.193*** funcții publice temporar ocupate; ***7.390*** funcții publice temporar vacante; ***29.005*** funcții publice vacante.

Au fost organizate concursuri de recrutare pentru ocuparea funcțiilor publice de execuție/conducere, respectiv concursurile de promovare în funcții publice de conducere pentru ***4.770 de funcții publice***.

**Liviu Mălureanu, preşedintele ANFP**: “O primă decizie *pe care am luat-o în calitate de preşedinte al ANFP a fost aceea de a asigura o mai bună transparentizare a concursurilor. Pentru a garanta competiţia deschisă, concursurile trebuie să beneficieze de publicitate adecvată. Oamenii dau valoarea muncii în orice loc şi pentru a fi siguri că acest lucru se întâmplă şi în sistemul public, trebuie să pornim cu începutul – crearea cadrului pentru un proces transparent de recrutare.”*

În anul 2020, ANFP a gestionat **11 proiecte cu finanţare externă**. **Valoarea cumulată a proiectelor la data de 31.12.2020 era de 90.296.153,82 lei (aprox.** **18.894.361,54 euro).**

Situaţia generată de pandemie a impus adaptarea la noi modalităţi de muncă. Un exemplu în acest sens îl reprezintă extinderea utilizării semnăturii electronice în corespondenţa oficială şi organizarea online a evenimentelor şi a stagiilor de practică pentru studenţi.

În ceea ce priveşte noutăţile, în cursul anului 2020 a fost creată secțiunea ***”Adresați o întrebare”*** pe site-ul Agenției și a fost înfiinţată ***o linie telefonică dedicată acordării de consiliere de specialitate***. Pe site se găsesc **răspunsuri la 109 întrebări**, pe tematici precum: ***mobilitatea****,* ***recrutarea*** *și* ***promovarea*** *funcționarilor publici****,******drepturile*** *funcționarilor publici****,******suspendarea*** *raportului de serviciu****,******obligațiile*** *funcționarilor publici****,******reorganizarea*** *instituției publice****,******comisii******de******disciplină,******răspunderea*** *funcționarului public,* ***perfecționarea*** *profesională etc.*

Direcţiile de acţiune a ANFP, pentru anul 2021, au în vedere regândirea şi modernizarea serviciului public**, prin susținerea activă a digitalizării, atragerea de finanţare externă, derularea de parteneriate cu societatea civilă.**

“*Voi urmări dezvoltarea unor proiecte strategice care să aducă rezultate evidente şi imediate, pentru că sectorul public are nevoie de reforme profunde în ceea ce înseamnă managementul resurselor umane”,* a declarat preşedintele ANFP*.*

**\*\*\***

Raportul privind activitatea Agenţiei Naţionale a Funcţionarilor Publici poate fi consultat pe pagina web a instituţiei, [www.anfp.gov.ro](http://www.anfp.gov.ro), secţiunea Publicaţii/ Rapoarte.



 ***Direcţia Comunicare şi Relaţii Internaţionale***

***comunicare@anfp.gov.ro***